Morgenoppdatering 08.10.18
Blir ny valgrunde i Brasil: Høyrepopulisten Jair Bolsonaro vant den første valgrunden i presidentvalget med 46,7 prosent av stemmene, men siden ingen av kandidatene fikk over 50 prosent blir det ny valgrunde 28. oktober. Flere branner i Oslo: Kraftig brann i en container med dekk på Alna skapte mye røyk i Groruddalen i natt . Det er også mistanke om at en brann i et søppelrom i en bygård på Torshov kan være påsatt . Det var 72 beboere på adressen, og sju evakuerte seg selv. Ny farlig storm på vei mot USA: Florida-guvernør Rick Scott varsler at den tropiske stormen Michael på vei mot delstaten kan bli en kategori 2-orkan med vindstyrke på opptil 100 kilometer i timen før den treffer land i midten av uken. Han kaller stormen «livstruende og ekstremt farlig.» og har erklært unntakstilstand i 26 fylker. Dagens leder: Tolga må granskes
Dette er noe av det viktigste som skjedde mens du sov.